Conditor humani generis, Dominus Jesus Christus, consulens humane condicioni, precepit unicuique hominum quatinus de bonis a Deo sibi concessis mercare possit premium sibi celestis regni. Quapropter ego Ubertus, in extremis positus vite presentis, totam spem meam constituens in cunctorum mortalium judice, donorum cœlestium retributoris, cedo casæ Dei Cluniensi servisque Dei ibi sub regulari norma constitutis, de meo aliquid jure hereditatis, unam scilicet vineam sitam in villa Amoniaco, que conjacet in episcopatu Matisconense. Terminat autem ipsa vinea a medio quidem die terra Sancte Mariæ, ab alio latus Sancti Cirici, a mane via publica, a sero pascuario. S. Letaldi, fratris ejus. [S. Achardi.] S. Letaldi. S. alii Letaldi. S. Elgodis. S. Martini. [S. Ocendis. S. Adalacis.]